Vizêr Mereş de têdima di erdlerzê girdî qewimîyayî û Dîlok, Meletî, Osmanîye, Amed, Riha, Adana, Semsûr, Hatay, Kilisî ser o tesîro gird kerd.Bîlançoya erdlerzî çend şino giranêr bena. Goreyê eşkerayîya peyên a AFADî 4 hezar û 544  kesan dinyaya xo bedilnaye û 26 hezar û 712 kesî birîndar bîyî. 5 hezar û 775 bînayî rijîyayî.
Şar serd û sipir de dormeyê rijnayîşan de lawikan erzeno merdimanê xo ke tira xebere nîna girewtene ser û hêvî keno ke wa bêrê xelisnayene.
Dewlete sey tim reyna şar roja tenge de têna verda. Şar bi îmkananê xo xebatanê cigêrayîş û xelisnayîşî reyra beno. Seba ke bînayê berzî xesarinê şar cayêmendişî zî nêvîneno. Coka şar hewceyê hetkarîye yo.
Xeylêk bajaranê Kurdîstanî de serkêşîya HDP û dezgehanê komelê sîvîlî  de semedê paştdayîşê mexdûranê erdlerzî kampanya dîyaye destpêkerdene û şar bi ruhê seferberîye hetkarîye arêdano.
Silopî
Şirnex
Cizîra Botan
Amed
Gever
Colemêrg
